CELEX: 32005D0890
Language: mt
Date: 2005-12-12 00:00:00
Title: Deċiżjoni tal-Kunsill 2005/890/PESK tat- 12 ta' Diċembru 2005 li timplimenta l-Pożizzjoni Komuni 2004/179/PESK dwar il-miżuri restrittivi kontra t-tmexxija tar-reġjun Transnistrjan tar-Repubblika ta' Moldova

29.6.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               198
            
         DEĊIŻJONI TAL-KUNSILL 2005/890/PESK
   tat-12 ta' Diċembru 2005
   li timplimenta l-Pożizzjoni Komuni 2004/179/PESK dwar il-miżuri restrittivi kontra t-tmexxija tar-reġjun Transnistrjan tar-Repubblika ta' Moldova
   IL-KUNSILL TA’ L-UNJONI EWROPEA,
   Wara li kkunsidra l-Pożizzjoni Komuni 2004/179/PESK (1), u b’mod partikolari l-Artikolu 2(1) tagħha, flimkien ma’ l-Artikolu 23(2) tat-Trattat dwar l-Unjoni Ewropea,
   Billi:
   
               (1)
            
            
               Fit-23 ta’ Frar 2004, il-Kunsill adotta l-Pożizzjoni Komuni 2004/179/PESK.
            
         
               (2)
            
            
               Fis-26 ta' Awissu 2004, il-Kunsill adotta l-Pożizzjoni Komuni 2004/622/PESK sabiex jestendi l-kamp ta' applikazzjoni tal-miżuri restrittivi imposti mill-Pożizzjoni Komuni 2004/179/PESK għall-persuni responsabbli għad-disinn u l-implimentazzjoni tal-kampanja ta' intimidazzjoni u għeluq ta' skejjel tal-Moldova li jħaddnu l-alfabet Ruman fir-reġjun Transnistrjan.
            
         
               (3)
            
            
               Fil-21 ta’ Frar 2005, il-Kunsill adotta l-Pożizzjoni Komuni 2005/147/PESK li testendi u temenda l-Pożizzjoni Komuni 2004/179/PESK (2).
            
         
               (4)
            
            
               L-Anness II għall-Pożizzjoni Komuni 2004/179/PESK għandu jiġi emendat b'rikonoxximent tat-titjib fis-sitwazzjoni ta' skejjel li jħaddnu l-alfabet Ruman f'xi żoni tar-reġjun Transnistrjan,
            
         IDDEĊIEDA KIF ĠEJ:
   Artikolu 1
   L-Anness II għall-Pożizzjoni Komuni 2004/179/PESK għandha tiġi mibdula bit-test stabbilit fl-Anness għal din id-Deċiżjoni.
   Artikolu 2
   Din id-Deċiżjoni għandu jkollha effett fid-data ta’ l-adozzjoni tagħha.
   Artikolu 3
   Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.
   
      Magħmula fi Brussel, nhar it-12 ta' Diċembru 2005.
      
         
            Għall-Kunsill
         
         
            Il-President
         
         J. STRAW
      
   
   
      (1)  ĠU L 55, 24.2.2004, p. 68. Pożizzjoni Komuni kif emendata bil-Pożizzjoni Komuni 2004/622/PESK (ĠU L 279, 28.8.2004, p. 47).
   
      (2)  ĠU L 49, 22.2.2005, p. 31.
   
      ANNESS
      
         
            “ANNESS II
            LISTA TA' PERSUNI MSEMMIJA FIT-TIENI INĊIŻ TA' L-ARTIKOLU 1 (1)
            
                        1.
                     
                     
                        PLATONOV, Yuri Mikhailovich,
                        magħruf bħala Yury PLATONOV,
                        Kap ta' l-Amministrazzjoni tal-Belt ta' Ribnita,
                        twieled fis-16 ta' Jannar 1948,
                        Passaport Russu Nru 51 NO. 0527002,
                        maħruġ mill-Ambaxxata Russa fi Chisinau fl-4 ta' Mejju 2001.
                     
                  
                        2.
                     
                     
                        CHERBULENKO, Alla Viktorovna,
                        Deputat Kap ta’ l-Amministrazzjoni tal-Belt ta' Ribnita, responsabbli għal kwistjonijiet ta’ edukazzjoni.”